 Abajabule abahlali kwaMasinenge News24Abajabule abahlali kwaMasinengePHOTO: precious gumede Abahlali bakwaMasinenge abangamalunga kaKhongolose bebhikisha ngoLwesibili ekuseni.UMPHAKATHI wakwaMasinenge uthi awujabulile neze ngendlela abaphathi beqembu likaKhongolose libaphethe ngayo. Lomphakathi uthi sebehlukene kabili ngenxa yokuthi kunesigungu sabaphathi esingenzi izinto ngendlela efanele.Elinye lawo lamaqembu lithi lifuna ukukhipha ikhansela elidala elingumZulu kufakwe elingumXhosa njengoba sekuzovotwa. Okhulumele umphakathi nesikhathi unemashi ekungeneni ngoLwesibili ekuseni uBabalwa Nondula uthe umphakathi awuthokozile.Umphakathi uwujabulile ngento eyenziwa yikhansela labo elibaphethe uCllr Sokalezwe Ndovela, kusho uNondula. Uphakathi ubumi emigwaqeni ekuseni ubhikisha uphethe incwadi yezikhalazo zabo ulindele ukuthi abaholi kanye nomeya weHibiscus Coast Municipality uCllr Nomusa Mqwebu. Akaphumelelanga umeya kepha uthumele umphathi wakhona kamasipala emnyangweni wezemiphakathi uMnz Sibusiso Nzimande ukuba ayozwa lezikhalazo.UNondula uthe ayiqali ukuhanjiswa lencwadi. Incwadi yezikhalazo zethu ayiqali ukuhanjiswa kumasipala. Uma esebuzwa uNzimande uthi ayifinyelelanga kuyena.Umphakathi wona uthe ikhansela labo elikhona njengamanje uyalithanda futhi umsebenzi walo liwenzile awulifuni lekhansela ekuthiwa lizongena.Ikhansela lendawo uCllr uNdovela uthe kube nemihlangano lapho yena ekhishelwe ngaphandle kuthiwa akazuba yingxenye yayo ngoba akasekho ezinhlelweni zegatsha. Okusempeleni umphakathi awuthokozile emva kokuthi kwabizwa umhlangano ngaphambi kwawo kwaba khona umuntu omemezelayo emphakathini ukuthi amaMpondo awahlangane kukhishwe Izinzule. Lokho kuwubandlululo, kusho uNdovela.Okunye okutholakele kulemashi ukuthi njengoba kuhlakanizwe izigceme zikamasiphala nobukhansela buzoshintsha okuyiyona ingqikithi yombango oqhubekayo. Ukhansela uNdovela uthe yena akabizwanga emhlanganweni ukuba abuzwe ukuba usasifuna yini isikhundla sobukhansela kepha uzwe sekuthiwa akasekho ohlwini lalabo abakhethiwe ukuba sethubeni lokuba ikhansela.Okhulumela isifunda kuKhongolose uSipho Dlamala kuthiwa ufikile ukuzokhuluma loludaba ingakabi khona imashi kepha naye wahluleka ukuxazulula loludaba. IFever izamile ukuxhumana noDlamalala kepha akatholakalanga. 